দীনা পাঠক
দীনা পাঠক (ওরফে গান্ধি; ৪ মার্চ ১৯২২ - ১১ অক্টোবর ২০০২) গুজরাতি থিয়েটারএর একজন অভিনেত্রী তথা পরিচালিকা এবং চলচ্চিত্রের অভিনেত্রীও ছিলেন। তিনি একাধারে সক্রিয় সমাজকর্মী ছিলেন [স্পষ্টকরণ প্রয়োজন] এবং অন্যদিকে 'ন্যাশনাল ফেডারেশন অফ ইন্ডিয়ান ওমেন' সংস্থার সভানেত্রী হয়েছিলেন। দীনা পাঠক হিন্দি এবং গুজরাতি তথা থিয়েটারের একজন চূড়ামণি ছিলেন, যিনি ছয় দশকের বেশি সময় ধরে ১২০ সংখ্যাধিক চলচ্চিত্রে অভিনয় করেছিলেন। তার প্রস্তুত ভাবাই গণনাট্য ধারা মিনা গুর্জরি বহু বছর ধরে সফলভাবে অভিনীত হয়েছিল, এবং বর্তমানে এই ধারা সফলভাবে চলমান হয়ে উঠেছে। গোলমাল এবং খুবসুরত হিন্দি চলচ্চিত্র দুটোতে তার অবিস্মরণীয় অভিনয়ের জন্যে তিনি বহুল পরিচিত হয়েছিলেন। তিনি ভারতে আর্ট সিনেমার একজন প্রিয় অভিনেত্রী ছিলেন, যেখানে কোশিশ, উমরাও জান, মির্চ মসালা এবং মোহন যোশি হাজির হো! ইত্যাদি চলচ্চিত্রে তিনি শক্তিশালী চরিত্রগুলোতে অভিনয়ের দক্ষতা দেখিয়েছিলেন। দীনা পাঠকের সাড়া জাগানো গুজরাতি চলচ্চিত্র ছিল মোতি বা, মালেলা জীভ এবং ভবানি ভবাই, যখন তার বহু পরিচিত নাটকের মধ্যে ছিল দিঙলেগার, ডল'স হাউস, বিজন শেনি এবং সত্যদেব দুবে নির্দেশিত গিরিশ কার্নাড-এর হায়াবাদানা।